text: 3 месеца лишаване от свобода условно за мъж, подал фалшив сигнал за бомба - 24chasa.bg
  https://www.24chasa.bg/region/article/9456850 www.24chasa.bg 28.01.2021 07:55; Камелия Александрова
  Служители на МВР блокирали района на гарата и започнали претърсване на сградата и околностите й за взривно устройство. Започнало и издирване на подалия сигнал за подготвен терористичен акт и след няколко часа пазители на реда открили Г. П. И. и го задържали. При разпита му станало ясно, че сигналът за бомба е фалшив и срещу мъжа било образувано досъдебно производство за престъпление против реда и общественото спокойствие, което се наказва според закона с до 2 години затвор. Пред съда Г. П. И. - с начално образование - грамотен, безработен и осъждан, се призна за виновен и заяви, че доброволно подписва споразумение за 3 месеца "Лишаване от свобода" , отложени с 3 години изпитателен срок.
  Веществените доказателства по делото - мобилен телефон марка "Хауей" и СИМ карта се отнемат в полза на държавата.